1Sasudah tu, ambo maliyek su-rang malekaik nan lain, turun dari sarugo. Inyo mampunyoi kaku-wasoan nan gadang, sarato jo kasu-marak-annyo, mambuwek kaciyek-an-nyo bumi manjadi tarang. 2Jo suwaro nan kuwaik, inyo bakato, ”Lah jatuah! Babel gadang lah jatuah! Kiniko inyo manjadi tampaik setan-setan, sarato jo sagalo roh jahek. Di dalamnyo iduik sagalo rupo buruang nan najih, sara-to jo sagalo nan dijajok-i urang. 3Dek karano, sagalo banso lah bi maminun anggur napasu karajo cabuanyo. Rajo-rajo di muko bumi, bi babuwek cabua jo inyo, baitu pulo, urang-urang pang-galeh di muko bumi, bi manjadi kayo, dek napasunyo nan indak takandali-kan tu.” 4Sudah tu, ambo mandanga suwaro lain dari sarugo, nan bakato, ”Oih umaik-Den, bi kaluwalah! Bi kaluwalah dari dalamnyo! Janlah kalian ma-ikuik-i doso-dosonyo, sarato jan sato manangguang ukunan inyo! 5Dek karano, dosonyo batum-puak-tumpuak sampai ka langik, nan Allah takana jo sagalo karajo jahek kota tu. 6Pabuweklah kabake inyo, bakcando apo nan lah inyo pabuwek kabake kalian; balehkanlah kabake inyo duwo kali lipek, untuak sagalo apo nan lah inyo pabuwek. Isilah mangkuaknyo, jo minunan nan duwo kali labiah kareh, daripado minunan nan inyo sadiyokan untuak kalian. 7Barikanlah kabake inyo, kasansaroan sarato jo kasadiahan, nan samo banyaknyo jo kamuliyaan, sarato jo kamewahan, nan inyo barikan kabake dirinyo sandiri. Dek karano, inyo tatauk sajo bakato kabake dirinyo, ’Aden ko ratu nan mamarentah! Aden ko, indak doh marando; aden indak ka mangalami kasadiahan doh!’ 8Dek karano parkaro itulah, mako, dalam sa-ari sajo, inyo ka ditimpo dek bala bancano -- panyakik, kasadiahan, sarato dek indak makan. Nan inyo ka di-anguihkan jo api, dek karano, bakuwasolah Tuhan Allah, nan ma-adieli inyo tu.” 9Rajo-rajo di muko bumi, nan bi sa-to dalam sagalo pabuatan cabuanyo, sarato nan sato jo napasu padusi tu, ka bi manangisi, sarato ka bi mara-tok-i kota tu, jikok inyo tu bi maliyek asok manggabubu, dari api nan ma-anguihkan kota tu. 10Inyo tu ka bi ta-gak dari jauah, dek karano, inyo tu bi takuik ka kanai kasansaroan kota tu. Inyo tu bi bakato, ”Ndeh, indak tang-guang-tangguang doh cilakonyo, kota nan tamusawua ko kota Babel nan kuwaik! Dalam wakatu nan sa-jam sa-jo, ukunan angkau lah di-ujuikkan!” 11Urang-urang panggaleh di muko bumi pun, bi manangih, sarato jo ba-ibo ati, dek karano di padusi tu, dek karano, indak ado surang pun juwo lai, urang nan mambali barang-ba-rang galeh inyo tu. 12Indak ado nan mambali ameh, perak, parmato, sara-to jo mutiara inyo tu; baitu pulo, ka-in lenan, kain kulabu bungo taruang, kain suto, sarato jo kain sirah tuwo; sagalo rupo kayu nan sulik didapek, barang-barang nan dari gadiang, sa-rato jo barang nan dari kayu nan maha-maha, nan dari timbago, nan dari basi, sarato nan dari pualam; 13ku-lik kayu manih, rampah-rampah, si-tanggi, mur, sarato jo kumayan; ang-gur sarato jo minyak, tapuang sarato jo gandun; jawi sarato jo domba, ku-do sarato jo bendi, budak-budak, ma-lahan nyawo manusia pun, indak ado nan ka mambali. 14Urang-urang panggaleh bi bakato kabake urang padusi tu, ”Kasadonyo nan niyo nak angkau miliak-i, lah indak ado lai, sa-galo kamewahan, sarato jo sagalo nan rancak nan ado di angkau, lah ilang-lanyok. Angkau indak lai ka manamu-kannyo!” 15Urang-urang panggaleh nan lah bi kayo, dek karano mangga-leh di kota tu, ka bi tagak dari jauah, dek karano, inyo tu bi takuik ka ka-nai kasansaroan kota tu. Inyo tu ka bi manangih, sarato ka ba-ibo ati, 16ma-ko, inyo tu ka bi bakato, ”Ndeh, indak doh tangguang-tangguang cilakonyo kota nan tamusawua ko! Nan biaso-nyo, inyo manganakkan pakaian le-nan, kain kulabu bungo taruang, sara-to jo kain sirah tuwo; biasonyo, inyo panuah jo pariyasan ameh, parma-to, sarato jo mutiara! 17Tapi, dalam wakatu nan sa-jam sajo, inyo lah ka-ilangan sagalo arato-bandonyo tu!” Kasadonyo nangkodo kapa, urang nan manumpang, sarato jo anak bu-wah kapa, sarato jo kasadonyo urang nan pancariannyo di lauik, bi tagak dari jauah. 18Sarato bi ma-ariak, pa-do wakatu inyo tu bi maliyek asok nan manggabubu, dari api nan mam-baka kota tu. Inyo tu bi ma-ariakkan, ”Indak panah ado doh kota nan lain, nan bakcando kota nan gadang ko!” 19Mako, inyo tu bi ma-ambuangkan abu ka kapalo inyo tu, sabagai tando ba-ibo ati, sudah tu, bi manangih, sa-rato bi manggaruang-garuang, ”Ndeh, indak doh tangguang-tangguang cilakonyo kota nan gadang ko! Arato-bandonyo, lah mambuwek kasadonyo urang nan mampunyoi kapa-kapa nan di lauik, bi manjadi kayo! Tapi, dalam wakatu nan sa-jam sajo, inyo lah ka-ilangan sagalo-galonyo!” 20Oih sarugo, basukocitolah, dek karano kota tu lah cayie! Oih umaik Allah, sarato jo rasul-rasul, sarato jo nabi-nabi, bi basukocitolah! Dek ka-rano, Allah lah ma-ukun inyo, saba-gai untuak pambalehkan, taradok apo nan lah inyo pabuwek kabake kali-an! 21Sasudah tu, surang malekaik nan kuwaik, ma-angkek sabuwah batu — nan sagadang batu giliangan nan ga-dang — sudah tu, inyo baekan masuak lauik sarato jo bakato, ”Bakcando ikolah caronyo, kota Babel nan ta-musawua tu, ka di-ampehkan saku-waik-kuwaiknyo, sainggo indak lai ka ditamukan bakehnyo. 22Bunyi musik dari pamain kucapi, suwaro dari sa-galo tukang dendang, dari pamain su-liang, sarato dari tukang ambuih ta-rumpik, indak lai ka tadanga di dalam angkau! Indak pulo lai ka ditamukan di sinan tu, surang pakarajo nan san-tiang, sarato indak pulo lai ka tadanga suwaro batu panggiliangan. 23Urang indak lai ka maliyek cahayo lampu di dalam angkau; sarato indak pulo lai ka tadanga di sinan tu, suwaro rami urang baralek kawin. Urang-urang panggaleh angkau, adolah urang-urang nan paliang takamuko di muko bumi, sarato jo alemu capak-capak ba-ruak angkau, angkau mangicuahi sa-galo banso di muko bumi!” 24Babel di-ukun, dek karano, di dalam kota tu lah tasuwo darah na-bi-nabi, sarato jo darah umaik Allah — singkek curito, iyolah darah kasado-nyo urang nan lah dibunuah di mu-ko bumi.
min_Latn